На основу тачке 1., 2. и 4. Одлуке o распуштању Скупштине општине Владичин Хан и образовању Привременог органа општине Владичин Хан (''Службени гласник Републике Србије“, број 94/2023) и члана 60. Пословника Привременог органа општине Владичин Хан (''Службени гласник града Врања“, број 22/2023), Привремени орган општине Владичин Хан, на седници одржаној дана 06.11.2023. године, донео је

**ОДЛУКУ**

**О УРЕЂЕЊУ РАДНОПРАВНОГ СТАТУСА ПРЕДСЕДНИКА,**

**ЧЛАНОВА И СЕКРЕТАРА ПРИВРЕМЕНОГ ОРГАНА**

**ОПШТИНЕ ВЛАДИЧИН ХАН**

 **Члан 1.**

 Овом Одлуком уређује се радно-правни статус, односно начин вршења функције председника, чланова и секретара Привременог органа општине Владичин Хан (у даљем тексту : „Привремени орган“).

 **Члан 2.**

 У Привременом органу на сталном раду су:

 1. председник Привременог органа,

 2. три чланаПривременог органа и

 3. секретар Привременог органа.

 На сталном раду су :

* Горан Младеновић, председник Привременог органа,
* Владимир Костић, члан Привременог органа,
* Данијела Поповић, члан Привременог органа,
* Тијана Станковић, члан Привременог органа и
* Катарина Радовановић, секретар Привременог органа.

 **Члан 3.**

 Члан Привременог органа који није на сталном раду, своју функцију остварују радом на седницама и према задужењима за обављање послова из надлежности Привременог органа, а у складу са законским и другим прописима.

 На сталном раду није:

* Момир Петровић, члан Привременог органа.

 **Члан 4.**

 Председник, чланови и секретар Привременог органа који су на сталном раду остварују права из радног односа код послодавца, од дана именовања на функцију, односно на основу акта о именовању.

 Послодавац функционера из става 1. овог члана је општина Владичин Хан. Права и дужности у име послодавца врши Привремени орган општине Владичин Хан, тј. радно тело утврђено Пословником о раду Привременог органа општине Владичин Хан.

 Функционери на сталном раду имају право на плату и остала примања, односно права, у складу са законом и подзаконским актима којим се уређују плате, накнаде и друга примања функционера у јединици локалне самоуправе односно друга права из радног односа о којима одлучује Комисија за административна питања и избор и именовање.

 **Члан 5.**

Функционери који нису на сталном раду остварују права од дана именовања на функцију, односно на основу акта о именовању.

 Функционери из става 1. овог члана, имају право на накнаду, која се одређује у месечном износу.

 Висину накнаде одређује Комисија за административна питања и избор и именовање.

 **Члан 6.**

 Комисија за административна питања и избор и именовање доноси акт о коефицијентима за обрачун и исплату плата, накнадама и другим примањима председника, чланова и секретара Привременог органа, доноси појединачна решења о платама, накнадама и другим примањима односно правима председника, чланова Привременог органа и секретара Привременог органа, и уређује друга питања.

 **Члан 7.**

Ова Одлука ступа на снагу наредног дана од дана објављивања у „Службеном гласнику града Врања“.

**ПРИВРЕМЕНИ ОРГАН ОПШТИНЕ ВЛАДИЧИН ХАН**

**Број: 06-127/1/23-I**

Дана: 06.11.2023. године

 **Председник Привременог органа,**

 **Горан Младеновић**